Guro Gravem Johansen

Guro Gravem Johansen (født 7. februar 1973) er en norsk jazzvokalist, musikkforsker, dirigent og førsteamanuensis i musikkpedagogikk.Hun er vokst opp på Tennskjær i Lenvik kommune i Troms. Sin utdanning har hun fra Norges musikkhøgskole hvor hun fullførte kandidatstudiet i 1998, og tok hovedfag i 2003 med avhandlingen «Det tredje øyret. Om gehør, improvisasjon og faget gehørtrening i høgre utdanning». I 2013 avsluttet hun sin Ph.d.-utdanning ved Norges musikkhøgskole med avhandlingen «Å øve på improvisasjon. Ein kvalitativ studie av øvepraksisar hos jazzstudentar, med fokus på utvikling av improvisasjonskompetanse».
Som utøver er Johansen kjent som vokalist i bandet Søyr (siden 1998). Hun har medvirket i prosjektet Østerdalsmusikk i 2012–2015 og har vært bandleder og vokalist i jazzkvartetten Crazy Moon siden 1996. Hun har jobbet med musikere som Lars Klevstrand, Georg Riedel, Rune Klakegg, Jojje Wadenius, Helge Hurum og Elin Rosseland. Hun sang i Helge Hurum's orkestre, og samarbeidet med Knut Riisnæs om forestillingen Duke Ellington - sacred concerts. Utover dette skrev hun forestillinger for Melbudagene og Vegadagene (1997).Med Torgrim Sollid skrev hun bestillingsverket Stasjonsbyliv! (2006), og med Lars Klevstrand har hun gjort Hujeda mej! (2006).
Johansen har vært tilsatt ved Norges musikkhøgskole siden 1999, og siden 2013 som førsteamanuensis i musikkpedagogikk. Hun er dirigent for flere amatørkor og er en aktiv kurs- og foredragsholder om tematikk som improvisasjonsundervisning, improvisasjon i kor, improvisasjon i gehørtrening og improvisasjons og øving. Hennes forskningsinteresser er Jazzpedagogikk på alle nivå, improvisasjon, musikk og kjønn, gehørtrening og øving. Hun er i tillegg aktiv politisk, blant annet lokalpolitisk i Sosialistisk Venstreparti. Hun er Norges representant i INA Council (ISME National Affiliates) og har vært medlem av Statens kunstnerstipendkomité for musikere, sangere og dirigenter.


== Diskografi ==
Alene hjemme, Søyr (Curling Legs 2001)
Østerdalsmusikk anno 2015 (NOR-CD 2015)
Voices, Elin Rosseland (NOR-CD 2015)
Crazy Moon´s West Side Story, Crazy Moon (Curling Legs 2017)


== Publikasjoner ==
Johansen, Guro Gravem (2017): «Explorational instrumental practice. An expansive approach to the development of improvisational competence among jazz students», Psychology of Music 1(17)
Johansen, Guro Gravem (2014): «Jazz på musiktimmen», I Øivind Varkøy & Johan Söderman (red.) Musik för alla. Filosofiska och didaktiska perspektiv på musik, bildning och samhälle. Studentlitteratur AB (s. 177–195)
Johansen, Guro Gravem (2013): «Å øve på improvisasjon. Ein kvalitativ studie av øvepraksisar hos jazzstudentar, med fokus på utvikling av improvisasjonskompetanse». Norges musikkhøgskole, avhandling.
Johansen, Guro Gravem (2013): «Learning from musicians better than me: The practice of copying from recordings in jazz students´instrumental practise», In Inger Elise Reitan; Anne Katrine Bergby; Victoria Cecilie Jakhelln; Gro Shetelig & Ingunn Fanavoll Øye (red.) Aural Perspectives. On Musical Learning and Practice in Higher Music Education. Norges musikkhøgskole. (s. 75-95)
Johansen, Guro Gravem (2007): «Improvisasjon og gehørtrening», I Hilde Synnøve Blix & Anne Katrine Bergby (red.) Øre for musikk. Om å undervise i hørelære. Unipub forlag (s. 148–167)


== Referanser ==


== Eksterne lenker ==
Profil på Norges musikkhøgskoles nettsider Arkivert 16. januar 2018 hos Wayback Machine.
Intervju i Utropia